### Beslutningstema

Der udpeges to kommunalbestyrelsesmedlemmer til bestyrelsen for Foreningen Bæredygtig Fremtid under forudsætning af, at foreningen stiftes.

Udpegningen er gældende til udgangen af 2025.

### Historik

I november 2022 nedsatte Økonomiudvalget en politisk arbejdsgruppe, der skulle arbejde med mulige VE-konstruktioner.

I maj 2023 blev Kommunalbestyrelsen forelagt en status på arbejdet i VE-arbejdsgruppen. Her fremgik bl.a.: Der etableres en forening med et almennyttigt formål. Foreningen skal kunne håndtere og administrere frivillige tilsagn fra investorer om midler til lokalsamfundet. Foreningen skal være forankret bredt i Tønder Kommune både i forhold til geografi og interesser.

### Sagsfremstilling

En arbejdsgruppe bestående af repræsentanter for Tønder Erhvervsråd, Kulturelt Forum, Fritidsforum, Rømø-Tønder Turistforening og [adresse] har arbejdet videre med etablering af Foreningen Bæredygtig Fremtid, og en stiftende generalforsamling er under planlægning.

Ifølge udkast til vedtæger for foreningen fremgår, at der nedsættes et repræsentantskab bestående af repræsentanter fra Lokalråd, Tønder Erhvervsråd, Rømø-Tønder Turistforening, Detailforum, Fritidsforum og Kulturelt Forum. Bestyrelse vil bestå af 11 medlemmer, hvoraf 9 medlemmer vælges af og blandt repræsentantskabets medlemmer. De restende 2 medlemmer udpeges af Kommunalbestyrelsen blandt Kommunalbestyrelsens medlemmer.

### Direktøren for Teknik/Miljø, Service & Beskæftigelse indstiller,

|  |  |
| --- | --- |
| at | der udpeges 2 kommunalbestyrelsesmedlemmer til bestyrelsen for Foreningen Bæredygtig Fremtid, |
| at | udpegningen sker under forudsætning af, at foreningen stiftes, og |
| at | udpegningen gælder til udgangen af 2025, hvor der sker nyudpegning i forbindelse med konstituering af ny Kommunalbestyrelse. |

### Beslutning

Indstillingen godkendt, og Lars Schmidt (T) og Ruben Svendsen (V) udpeges som medlemmer.